Document ID: 32008R0386

KOMISSION ASETUS (EY) N:o 386/2008,
annettu 29 päivänä huhtikuuta 2008,
maidon ja maitotuotteiden vientitukien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 3 kohdan,
sekä katsoo seuraavaa:
(1)
Asetuksen (EY) N:o 1255/1999 31 artiklan 1 kohdassa säädetään, että mainitun asetuksen 1 artiklassa lueteltujen tuotteiden maailmanmarkkinahintojen ja yhteisön markkinahintojen välinen ero voidaan kattaa vientituella.
(2)
Maidon ja maitotuotteiden markkinoiden nykytilanne huomioon ottaen vientitukia ei pitäisi vahvistaa.
(3)
Euroopan yhteisön ja sen jäsenvaltioiden ja Etelä-Afrikan tasavallan välinen kauppaa, kehitystä ja yhteistyötä koskeva sopimus, joka on hyväksytty neuvoston päätöksellä 2004/441/EY (2), tuli voimaan 1 päivänä toukokuuta 2004. Euroopan yhteisön ja Etelä-Afrikan välisillä käytävän juustojen kaupan vapauttamisen nopeuttamista koskevissa neuvotteluissa on sovittu, että osapuolten välisessä juustojen kaupassa ei pitäisi myöntää vientitukia.
(4)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä vahvistettuihin tuotteisiin ei sovelleta asetuksen (EY) N:o 1255/1999 31 artiklassa säädettyjä vientitukia.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 2008.

Labels: 3
17